recursal/SuperWikiNEXT-32B huggingface dataset:
**আল-বানতানি গ্র্যান্ড মসজিদ** ইন্দোনেশিয়ার বানতেন প্রদেশের সেরাং শহরের একটি জামাতীয় মসজিদ (জামে মসজিদ)। ১০,০০০ উপাসকের ধারণক্ষমতাসহ এটি আল-আজোম গ্র্যান্ড মসজিদের পরে বানতেন প্রদেশের দ্বিতীয় বৃহত্তম মসজিদ।

ইতিহাস
------

২০০৮ সালে মসজিদটির ভিত্তিপ্রস্তর স্থাপন শুরু হয় এবং ২০১০ সালে নির্মাণ সম্পন্ন হয়। বানতেন প্রদেশের দশ বছরের বার্ষিকীর সাথে মিল রাখার জন্য মসজিদটির সমাপ্তির বছর সামঞ্জস্য করা হয়। মসজিদটি উদ্বোধন করেন বানতেন প্রদেশের তৎকালীন গভর্নর "রাতু আতুত ছোসিয়াহ"। আল-কুরআন আল-বানতানির ৩০,০০০ মুসহাফ (ধর্মীয় পাণ্ডুলিপি) প্রকাশের পাশাপাশি বানতেন এলাকা জুড়ে হজ্জ প্রশাসন অফিস চালু করার মাধ্যমে মসজিদের উদ্বোধন অনুষ্ঠিত হয়।

মসজিদটি প্রাথমিকভাবে তৎকালীন গভর্নর ছোসিয়াহ'র নামানুসারে নামকরণের পরিকল্পনা করা হয় এবং বেশ কয়েকটি নাম প্রস্তাব করা হয়। যার মধ্যে রয়েছে "আল-ছোসিয়াহ গ্র্যান্ড মসজিদ", "আল ছোসিন মসজিদ", "বায়তুল ছোসিয়ান মসজিদ", "আল ছোসিয়াইন মসজিদ" এবং সেইসাথে "আল-ছোসিয়াহ আল বানতানি মসজিদ"। তবে, এর ফলে ঐ অঞ্চলের মুসলিম সম্প্রদায়ের মধ্যে বিতর্কের সৃষ্টি হয়।

পরবর্তীতে সরকারী আদেশ নং *৪৫১.২/কেইপি.৫৪৬-এইচইউকে/২০১০* এর ভিত্তিতে মসজিদটিকে আনুষ্ঠানিকভাবে বর্তমান নাম দেওয়া হয়। "বানতানি" নামটি বানতেনের একটি আরবি শব্দ। এছাড়া বানতেন অঞ্চলের অনেক ওলামা যারা সৌদি আরবে কাজ করেছেন তাদের নাম বর্ণনা করার জন্য "আল-বানতানি" শব্দটি ব্যবহার করা হয়। এর মধ্যে রয়েছে সেরাং-এর প্রখ্যাত মুসলিম পণ্ডিত নাওয়াবি আল-বানতানি, যিনি মসজিদ আল-হারামের ইমামের দায়িত্ব পালন করেন, যা মসজিদের বর্তমান নামের মাধ্যমে পালিত হয়।

নকশা
----

মসজিদের স্থাপত্য নকশায় ঐতিহ্যবাহী জাভানিজ/ব্যানতেনিজ ইসলামি স্থাপত্য শৈলী এবং সেইসাথে উসমানীয় স্থাপত্য শৈলীর উপাদান রয়েছে। ইস্তাম্বুলের সুলতান আহমেদ মসজিদের বিন্যাসের সাথে সাদৃশ্যপূর্ণ চারটি মিনার ব্যবহারের ফলে মসজিদটিতে উসমানীয় প্রভাব লক্ষ্য করা যায়। একটি গম্বুজের শীর্ষে থাকা তিন স্তর বিশিষ্ট ছাদের উপর থেকে "নুসান্তরা" শৈলী বা স্থানীয় ভাষায় ইন্দোনেশিয়ান শৈলীগুলো দেখা যায়। এই নির্মাণটি সেমারাং এর মধ্য জাভার বড় মসজিদের নকশার সাথে সাদৃশ্যপূর্ণ। এছাড়াও এটি ইন্দোনেশিয়ান, মধ্যপ্রাচ্য এবং ইউরোপীয় স্থাপত্য শৈলীর একটি সারগ্রাহী মিশ্রণের জন্যও অধিক পরিচিত।

মসজিদের অভ্যন্তরে কোনও কলাম ব্যবহার না করায় এটি সুপরিচিত। যা সমবেত প্রার্থনার জন্য একটি অতিরিক্ত স্থান এবং প্রশস্ত ছাপ তৈরি করে। মসজিদটি ১০,০০০ তীর্থযাত্রীর ধারণক্ষমতার জন্য উল্লেখযোগ্য। যার ফলে এটি বানতেন প্রদেশের বৃহত্তম মসজিদ হিসেবে খ্যাতি লাভ করে। অভ্যন্তরটি জাভানিজ মোটিফ এবং ইসলামী ক্যালিগ্রাফি দ্বারা সজ্জিত করা হয়।

চিত্রশালা
---------

* মসজিদের মিনারমসজিদের মিনার
* মসজিদের অভ্যন্তরমসজিদের অভ্যন্তর

আরও দেখুন
---------

* ইসলাম প্রবেশদ্বার

* ইন্দোনেশিয়ায় ইসলামের বিস্তার

তথ্যসূত্র
---------

1. 1 2 3 4 5 6 7 8  "Dunia Masjid :: Jakarta Islamic Centre - Masjid Raya Al Bantani"। ২০২২-১১-০৫ তারিখে মূল থেকে আর্কাইভ করা। সংগ্রহের তারিখ ২০২২-০৬-০৬।
2. 1 2 3 4 5  "Sistem Informasi Masjid"। *simas.kemenag.go.id*। ২০২২-০৪-২৯ তারিখে মূল থেকে আর্কাইভ করা। সংগ্রহের তারিখ ২০২২-০৬-০৬।
3. ↑  Bagoes Wiryomartono (2009): A Historical View of Mosque Architecture in Indonesia, *The Asia Pacific Journal of Anthropology*, 10:1, 33-45। সংগ্রহের তারিখ ২০২২-০৬-০৬
4. ↑  "Masjid Raya Al-Bantani, Banten"। *www.kontraktorkubahmasjid.com* (ইংরেজি ভাষায়)। ২০১৮-১১-২৭। সংগ্রহের তারিখ ২০২২-০৬-০৬।
উপরের ছবিতে সাদা ষড়ভুজগুলো গ্লুকোজ অণুকে প্রতিনিধিত্ব করে, যা নিচের ছবিতে বৃদ্ধি পেয়েছে।
**হাইপারগ্লাইসিমিয়া** (ইংরেজি: Hyperglycemia) হচ্ছে এমন একটি শারীরিক অবস্থা যখন রক্তরসে গ্লুকোজের পরিমাণ সাধারণ মাত্রার চেয়ে অনেক বেশি বেড়ে যায়। সাধারণত রক্তে শর্করার পরিমাণ ১১.১ মিলিমোল/লি (২০০ মিগ্রা/ডেলি)-এর বেশি হলে হাইপারগ্লাইসিমিয়ার সৃষ্টি হয়। তবে এর লক্ষণ গ্লুকোজের পরিমাণ আরও বেশি (১৩.৯–১৬.৭ মিলিমোল/লি বা ২৫০–৩০০ মিগ্রা/ডেলি) না হলে দেখা নাও দিতে পারে। সাধারণত কারও শরীরে গ্লুকোজের পরিমাণ ধারাবাহিকভাবে ৫.৬–৭ মিলিমোল/লি (১০০–১২৬ মিগ্রা/ডেলি)-এর মধ্যে থাকলে অ্যামেরিকান ডায়াবেটিস অ্যাসোসিয়েশনের নির্দেশনা অনুযায়ী তাকে কিছুটা হাইপারগ্লাইসিমিক, এবং ৭ মিলিমোল/লি (১২৬ মিগ্রা/ডেলি)-এর বেশি হলে তিনি বহুমূত্ররোগ বা ডায়াবেটিসে আক্রান্ত হিসেবে বিবেচনা করা হয়। বহুমূত্ররোগে আক্রান্ত ব্যক্তিদের ক্ষেত্রে কাউকে হাইপারগ্লাইসিমিক হিসেবে চিহ্নিত করার করার ক্ষেত্রে গ্লুকোজের পরিমাণে ব্যক্তিভেদে ভিন্ন হতে পারে। কারণ ব্যক্তিভেদে বৃক্কের গ্লুকোজের সহনমাত্রা এবং সার্বিকভাবে শরীরের গ্লুকোজের সহনমাত্রা ভিন্ন হতে পারে। তবে সাধারণত যাদের রক্তে ধারাবাহিকভাবে গ্লুকোজের পরিমাণ ১০–১২ মিলিমোল/লি (১৮০–২১৬ মিগ্রা/ডেলি)-এর বেশি থাকে সময়ের সাথে সাথে তারা অঙ্গের অকার্যকারীতার স্বীকার হতে পারেন।

কারণ
----

ডায়াবেটিস ছাড়াও হাইপারগ্লাইসিমিয়া হওয়ার নানাবিধ কারণ রয়েছে। যার মধ্যে আছে ডায়াবেটিস ছাড়াও বিভিন্ন ধরনের অন্তঃক্ষরা গ্রন্থির রোগ (যেমন ইনসুলিন প্রতিরোধ্যতা এবং থাইরয়েড, অগ্ন্যাশয়, এবং পিটুইটারি গ্রন্থির বিভিন্ন রোগ), সেপসিস, নির্দিষ্টি কিছু সংক্রমণ, অন্তঃকরোটীয় রোগ (যেমন: এনসেফালাইটিস, মস্তিষ্কের টিউমার, বিশেষ করে যদি তা পিটুইটারি গ্রন্থির কাছে সৃষ্টি হয়, মস্তিষ্কের রক্তক্ষরণ, এবং মেনিনজাইটিস), খিচুনি, দুরারোগ্য কোনো রোগের ক্ষেত্রে শেষভাগে রয়েছে এমন অবস্থা, দীর্ঘসময়ব্যাপী বা গুরুতর কোনো অস্ত্রোপচার, অতিরিক্ত খাদ্যগ্রহণ, মাত্রাতিরিক্ত দুশ্চিন্তা, এবং শারীরিক আঘাত।

চিকিৎসা ও প্রতিকার
------------------

হাইপারগ্লাইসিমিয়ার চিকিৎসায় এটি যে কারণে তৈরি হয়েছে (যেমন ডায়াবেটিস) তার অবসান ঘটানো প্রয়োজন। তীব্র বা অ্যাকিউট হাইপারগ্লাইসিমিয়া বেশিরভাগ ক্ষেত্রে সরাসরি ইনসুলিন প্রয়োগের মাধ্যমে প্রতিকার করা সম্ভব। মারাত্মক ধরনের হাইপারগ্লাইসিমিয়ার ক্ষেত্রে ডায়াবেটিক-বিরোধী ওষুধ সেবন ও জীবনযাত্রা পরিবর্তনের প্রয়োজন পড়তে পারে।

সাদা আটার রুটির বদলে গমের খোসাসহ বা বাদামি আটার রুটি খেলে তা হাইপারগ্লাসিমিয়া কমাতে সাহায্য করে
[  ]

তথ্যসূত্র
---------

1. ↑  Ron Walls; John J. Ratey (২০০৯)। *Rosen's Emergency Medicine: Expert Consult Premium Edition – Enhanced Online Features and Print (Rosen's Emergency Medicine: Concepts & Clinical Practice (2v.))*। Mosby। আইএসবিএন 978-0-323-05472-0।

বহিঃসংযোগ
---------

* শিশুদের মধ্যে হাইপারগ্লাইসেমিয়া - মেডলাইনপ্লাস থেকে
**ফিলিস্তিনের ভাষা** হল সেই সব ভাষা,
যেসব ভাষায় ফিলিস্তিন রাষ্ট্রের লোকেরা কথা বলে থাকে।

ফিলিস্তিনের ভাষা
----------------

ফিলিস্তিনি আরবি নামক একটি উপভাষায় দেশটির অধিকাংশ জনগণ কথা বলে থাকেন। ফিলিস্তিনি আরবি ভাষার একটি রকমভেদ হল লেভান্তাইন আরবি উপভাষা, যে ভাষায় ফিলিস্তিন ও ফিলিস্তিনের বাইরের বহু ফিলিস্তিনি শরণার্থী কথা বলে থাকেন। বিশ্বের বিভিন্ন দেশে থাকা ফিলিস্তিনি শরণার্থীদের ভাষায় পার্থক্য দেখা যায়। পশ্চিম তীরে বিশ্বের নানা প্রান্তের ইহুদিরা বসতি স্থাপন করায়, সেখানকার ফিলিস্তিনি নাগরিকদের ভাষায় বিভিন্ন ইউরোপীয় এবং আফ্রিকান ভাষার প্রভাব লক্ষ করা যায়।

প্রাক আধুনিক যুগে ও মধ্যযুগে দেশটিতে বিভিন্ন উপলক্ষে ফরাসি, গ্রিক, জার্মনীয় ভাষা ও পুরোনো দিনের আরবি ভাষায় কথা বলতে দেখা যেত দেশটির মানুষদেরকে। কিন্তু, কালের পরিবর্তনে সেই সব রীতিনীতি বিবর্ণ হয়ে গিয়েছে।

তথ্যসূত্র
---------

1. ↑  Encyclopedia of the Stateless Nations: L-R - Page 1492, James Minahan - 2002
2. ↑  Struggle and Survival in Palestine/Israel - Page 403, Gershon Shafir - 2012
3. ↑  *Naming Patterns in the Latin Kingdom of Jerusalem*, p. 42, Iris Shagrir - 2003
**ক্রান্তি ত্রিবেদী** (২৮ সেপ্টেম্বর ১৯৩০ - ২৬ অক্টোবর ২০০৯) ২০ শতকের সবচেয়ে প্রসিদ্ধ হিন্দি ভাষার লেখকদের একজন।

জীবনী
-----

শ্রীমতী ক্রান্তি ত্রিবেদী ১৯৩০ সালের ২৮ সেপ্টেম্বর রায়পুরে (ছত্তিশগড়) পন্ডিত রবিশঙ্কর শুক্লার পরিবারে জন্মগ্রহণ করেন, যিনি ছিলেন মধ্যপ্রদেশের প্রথম মুখ্যমন্ত্রী। স্বতঃস্ফূর্ত আগ্রহ জাগানোর পাশাপাশি পাঠকদের হিন্দি সাহিত্য আরও পড়তে অনুপ্রাণিত করার জন্য তিনি সহজ ভাষা এবং আকর্ষণীয় বিষয়বস্তুর মাধ্যমে সাহিত্যের বিভিন্ন ধরনে তার লেখার দক্ষতা প্রদর্শন করেছিলেন।

সাপ্তাহিক হিন্দুস্তান, ধর্মযুগ, কাদম্বনী, নবনীত, সারিকা ইত্যাদির মতো জনপ্রিয় হিন্দি পত্রিকায় প্রকাশিত গল্পে তার লেখায় ভাষার সরলতা, সহজ প্রবাহ এবং বিষয়ের প্রাসঙ্গিকতা স্পষ্ট। কেয়া হো গয়া' ইন্টারনেটের প্রকাশ প্রোগ্রামে অন্তর্ভুক্ত হওয়া প্রথম ব্যক্তিদের মধ্যে একটি হিসেবে তার আলাদা পরিচয় প্রতিষ্ঠা করেছে। হিন্দি প্রচার এবং নারী সম্পর্কিত সমস্যাগুলো ছিল তার সমস্ত লেখার দুইটি ভিত্তি।

শ্রীমতী ক্রান্তি ত্রিবেদীর প্রথম ছয়টি উপন্যাস হিন্দিতে আগ্রহ সৃষ্টির পাশাপাশি হিন্দি সাহিত্য প্রচারে মাইলফলক হিসেবে প্রমাণিত হয়েছেন। পরবর্তীতে পৌরাণিক উপন্যাসে তিনি নারীর বিচিত্র আবেগকে তুলে ধরেছেন। *শগুন পক্ষী*, *কৃষ্ণপক্ষ*, *অমৃত ঘাট*, *মোহভাং*, *বান বন্ধ অমৃত*, এবং *আথবন জন্ম* হলো তার শক্তিশালী সামাজিক উপন্যাস যেখানে নারীর সমস্যাগুলোকে অত্যন্ত সহানুভূতির সাথে তুলে ধরা হয়েছে। তার জীবদ্দশায়, তিনি ৪০ টিরও বেশি বই বের করেছেন এবং পাঁচটি অপ্রকাশিত পাণ্ডুলিপি রেখে গেছেন। এরকমই একটি অপ্রকাশিত পাণ্ডুলিপি, 'লতা অর বৃক্ষ' নামে সম্প্রতি ২৯শে অক্টোবর ২০১০-এ দিল্লির মুখ্যমন্ত্রী প্রকাশিত ও উন্মোচন করেছিলেন। তার আগে, আরেকটি অপ্রকাশিত পাণ্ডুলিপি, 'মুসকারতি লাডকি' প্রকাশিত হয়েছিল এবং উত্তর প্রদেশের রাজ্যপাল দ্বারা লখনউতে প্রকাশিত হয়েছিল।[*কে?*]

*ফুলন কা স্বপ্ন* গল্পটি জাতিগত বৈষম্য সম্পর্কিত সমস্যাগুলোর প্রতিকারের গল্প। 'আশেশ' উপন্যাসে স্বাধীনতা আন্দোলনে জমিদারদের ভূমিকা তুলে ধরা হয়েছে। 'আগম'-এ প্রাচ্য ও পাশ্চাত্য সংস্কৃতির মধ্যে সংঘর্ষ বর্ণনা করা হয়েছে যা এই দুই সংস্কৃতির মধ্যে সম্প্রীতি প্রতিষ্ঠার ওপর জোর দেয়। 'ম্যায় উর মেরা সামায়' উপন্যাসটি তার পিতা পন্ডিত রবিশঙ্কর শুক্লার জীবনী। 'অতিশিক্ষা' হলো স্বতঃস্ফূর্ত অনুভূতিতে উদ্ভাসিত একটি কবিতার সংকলন। 'পাত্তে কি নব', 'মিঠে বলি,' 'পিলি হাভেলি' এবং 'কুট কুটছুহা, 'নানে জাসুস' শিশুদের জন্য তার লেখা জনপ্রিয় কিছু গল্প। প্রাকৃতিক, সরল, আকর্ষণীয় এবং স্পর্শকাতর হওয়া সত্ত্বেও তার সমস্ত কাজে মানবতার জন্য মূল্যবান বার্তা রয়েছে।

শ্রীমতী ক্রান্তি ত্রিবেদী ২০০২ সালের জন্য হিন্দি সেবা সম্মানের মতো অনেক পুরষ্কার পেয়েছেন এবং উত্তর প্রদেশ সরকারের উত্তরপ্রদেশ সংস্থা দ্বারা ২০০২ সালে তাকে "পণ্ডিত দীনদয়াল উপাধ্যায় পুরস্কার" প্রদান করা হয়েছে। এছাড়াও তিনি ইউনেস্কো কর্তৃক 'রাষ্ট্রীয় হিন্দি সেবা সহস্রাব্দ সম্মান' এবং মধ্যপ্রদেশ সরকারের রাষ্ট্রভাষা প্রচার সমিতি কর্তৃক 'নারী লেখন পুরস্কার' লাভ করেন। ২০১০ সালে ভারত সরকার তার সম্মানে একটি স্মারক ডাকটিকিট জারি করে।

### উল্লেখযোগ্য উপন্যাস

* আনোখা আরোহি কাসরাওয়াদ (২০০৩)
* ভূমিজা (১৯৯৬)
* গঙ্গাদত্ত (১৯৯৮)
* আথভা জনম (১৯৯৮)
* আগম
* চির কল্যাণী (১৯৯৪)
* অতিথি ক্ষন (১৯৮৫)
* বাহে সাউ গঙ্গা
* উত্তরাধিকারী
* রাঘবপ্রিয় রাধিকা মহভং
* কৃষ্ণপক্ষ
* অমৃতঘাট
* সগুনপঞ্চি
* ফলন কা স্বপ্ন
* তপস্বিনী

তথ্যসূত্র
---------
**ভোপাল তাবলিগী ইজতেমা** হল ভারতের ভোপালে অনুষ্ঠিত একটি বার্ষিক ইসলামি ইজতেমা (ধর্মসভা)।

১৯৪৯ সালে সর্বপ্রথম ভোপালের পুরাতন প্রাচীরযুক্ত শহরের মসজিদ শাকুর খানে এই ইজতেমা অনুষ্ঠিত হয়েছিল। অনুষ্ঠানের পরিধি বাড়ার পরে অনুষ্ঠানের স্থানটি তাজ-উল-মাসাজিদে পরিবর্তন করা হয়। ২০০৫ সাল থেকে প্রচুর জমায়েতের কারণে অনুষ্ঠানস্থল ভোপাল থেকে ১১ কি.মি. দূরে ঘাসিপুরে স্থানান্তরিত হয়েছে।

কার্যকলাপ
---------

প্রতি বছর নভেম্বর মাসের শনি,রবি ও সোমবার এই ইজতেমা অনুষ্ঠিত হয়। ২০১৮ সাল থেকে শুক্রবারও যুক্ত হয়েছে। শুক্রবার সকালে ফজরের নামাজের পর থেকে এটি শুরু হয় এবং ধারাবাহিকভাবে বিভিন্ন ইসলামি পণ্ডিত বক্তৃতা উপস্থাপন করেন। যোহর নামাজের পর বিরতি দেওয়া হয়।  সোমবার বিকেলে আখেরি মোনাজাতের মাধ্যমে এটি সমাপ্ত হয়। শনি ও রবিবারে গণবিবাহের আয়োজন করা হয়।

আলেমরা ইসলামি জীবনযাপন ও ছয় নীতিমালা সহ বিভিন্ন বিষয়ে বক্তব্য রাখেন। শেষের দিকে বিশ্বজুড়ে ইসলাম প্রচারের উদ্দেশ্যে জামাত গঠিত হয়। আখেরি মোনাজাতের সময় প্রায় ১০ লক্ষ এবং তিনদিন ব্যাপী প্রায় ৫ লক্ষ লোকের সমাবেশ থাকে। [] বিভিন্ন সমাজের লোকেরা এখানে শান্তি আলোচনা শোনার জন্য এবং ইসলাম সম্পর্কে জানতে আসে।

মধ্য প্রদেশ সরকার জামাতদের সুবিধার্থে পার্কিংয়ের পাশাপাশি বিদ্যুৎ, জল সরবরাহ করে এবং নিরাপত্তা নিশ্চিত করে। পশ্চিমাবিশ্ব সহ বিশ্বের বিভিন্ন স্থানের জামাতরা এখানে অংশ নেয়। ইজতেমা কমিটি বিদেশি, বধির ও বোবা মানুষদের জন্য অনুবাদকের ব্যবস্থা করেন।

আরও দেখুন
---------

* বিশ্ব ইজতেমা (বাংলাদেশের টঙ্গীতে অনুষ্ঠিত)
* তাবলিগ জামাত

তথ্যসূত্র
---------

1. ↑  নেটওয়ার্ক, আইবিএন ৭। "ঐতিহাসিক ফ্যাক্টস"। ৪ মে ২০১৪ তারিখে মূল থেকে আর্কাইভ করা।
2. ↑  "ভোপালে আন্তঃরাষ্ট্রীয় তাবলিগী ইজতেমার প্রস্তুতি চলছে"। *twocircles.net*। ৩ অক্টোবর ২০১৫ তারিখে মূল থেকে আর্কাইভ করা।
3. ↑  নেটওয়ার্ক, জি নিউজ। "ইতিহাস"।
4. ↑  "ভোপালে শুরু হচ্ছে ৬৩ তম বার্ষিক তাবলিগী ইজতেমা"। *ডেকান হেরাল্ড*। সংগ্রহের তারিখ ২ অক্টোবর ২০১৫।
5. ↑  "৬৪ তম বার্ষিক আন্তর্জাতিক তাবলিগী ইজতেমা শুরু"। *জি নিউজ* (ইংরেজি ভাষায়)। ২০১১-১২-১০। সংগ্রহের তারিখ ২০২০-১১-২৮।
6. ↑  "সবুজ তাবলিগী ইজতেমা বিশ্ব মুসলিমদের আঁকেন"। *onislam.net*। সংগ্রহের তারিখ ২ অক্টোবর ২০১৫।
7. ↑  "১৪ ডিসেম্বর থেকে ৬৬ তম আলমী তাবলিগী ইজতিমা"। *dailypioneer.com*। সংগ্রহের তারিখ ২ অক্টোবর ২০১৫।
8. ↑  "ডেকান হেরাল্ড: ফটো গ্যালারী"। *ডেকান হেরাল্ড*। সংগ্রহের তারিখ ২ অক্টোবর ২০১৫।
9. ↑  নিয়াজী, শুরিয়া। "তৃতীয় বৃহত্তম বার্ষিক মুসলিম জামাত শুরু"। *gulfnews.com*। সংগ্রহের তারিখ ২ অক্টোবর ২০১৫।
এই নিবন্ধটি বাংলাদেশের শহর সম্পর্কে। অন্য ব্যবহারের জন্য গাইবান্ধা (দ্ব্যর্থতা নিরসন) দেখুন।

**গাইবান্ধা** বাংলাদেশের উত্তরাঞ্চলের একটি জেলা শহর। প্রশাসনিকভাবে এটি রংপুর বিভাগের গাইবান্ধা জেলার সদরদপ্তর। এর আয়তন ২৮.৫৮ বর্গকিলোমিটার ও জনসংখ্যা ৯৪,০৮৯ জন। এটি ক শ্রেণির পৌরসভা দ্বারা শাসিত হয়।

নামকরণ
------

কথিত আছে, আজ থেকে প্রায় ৫২০০ বছর আগে গাইবান্ধা জেলার গোবিন্দগঞ্জ এলাকায় বিরাট রাজার রাজধানী ছিল। বিরাট রাজার প্রায় ৬০ (ষাট) হাজার গাভী ছিল। সেই গাভী বাঁধার স্থান হিসাবে গাইবান্ধা নামটি এসেছে বলে কিংবদন্তি রয়েছে।

ভূগোল
-----

গাইবান্ধা ২৫°১৯'৪৪" উত্তর অক্ষাংশ ও ৮৯°৩২'২৯" পূর্ব দ্রাঘিমা‌ংশে অবস্থিত। সমুদ্রপৃষ্ঠ থেকে এর গড় উচ্চতা ২৮ মিটার। এ শহরের আয়তন ২৮.৫৮ বর্গকিলোমিটার।

জনসংখ্যা
--------

২০১১ সালের আদমশুমারি অনুযায়ী গাইবান্ধার জনসংখ্যা ৯৪,০৮৯ জন। যার মধ্যে ৪৭১২৩ পুরুষ এবং ৪৬৯৬৬ জন নারী। এর মধ্যে পৌরসভা এলাকার জনসংখ্যা ৬৭৮৩৩ জন। নারী ও পুরুষের লিঙ্গ অনুপাত হল ১০০, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। গাইবান্ধা শহরের সাক্ষরতার হার ৬৬% (পৌরসভায় ৭৪.৫%), যেখানে জাতীয় শহুরে সাক্ষরতার হার ৫৯.৪%।

উল্লেখযোগ্য ব্যক্তিত্ব
----------------------

* মাহমুদ হাসান রিপন - প্রখ্যাত রাজনীতিবিদ ও সংসদ সদস্য।
* ফজলে রাব্বী মিয়া - রাজনীতিবিদ
* আখতারুজ্জামান ইলিয়াস - কথাসাহিত্যিক।
* তামজিদ ইসলাম তন্ময় মোল্লা - সাঘাটা উপজেলার কৃতি সন্তান

তথ্যসূত্র
---------

1. ↑
**গৌড়দহ** হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার ক্যানিং ১ ব্লকের অন্তর্গত একটি জনগণনা নগর। এই জনগণনা নগরটি জীবনতলা থানার আওতাধীন।[]

গণপরিবহন
--------

দক্ষিণবঙ্গ রাজ্য পরিবহন নিগম কলকাতা এবং মালদা, শিলিগুড়ি, মেদিনীপুর, বাঁকুড়া, ক্যানিং, জয়নগর, পুরুলিয়া, বর্ধমান, কালনা, হাবড়া, ব্যারাকপুর, দীঘা, বোলপুর, কীর্নাহার এবং বহরমপুর এবং অন্যান্য অনেক গন্তব্যস্থলে দৈনন্দিন বাস পরিসেবা পরিচালনা করে। এছাড়াও উত্তরবঙ্গ রাজ্য পরিবহন নিগম শহর থকে অন্য শহরে বাস পরিসেবা প্রদান করে। অনেকগুলি বেসরকারি বাস অপারেটর, ট্যাক্সি, ওলা ক্যাশ ইত্যাদি রেডিও ট্যাক্সিগুলি স্থানীয়ভাবে এবং আন্তঃসীমান্ত রুটগুলিও যাত্রী পরিবহনের কাজ করে। বিভিন্ন বেসরকারি বাস সংগঠন আসানসোল থেকে বর্ধমান, কল্যাণী, হাওড়া, বারাসাত ও বাঁকুড়া শহরে বাস পরিচালনা করে। নগরীর বাস পরিসেবা আরও উন্নতির জন্য এবং দূষণমুক্ত করার জন্য রাজ্যের পরিবহন বিভাগ আসানসোলে বৈদ্যুতিক বাস চালু করতে যাচ্ছে। ক্যানিং-বারুইপুর রুটে যেসব বৈদ্যুতিক বাস চলাচল করবে, সেগুলি দক্ষিণবঙ্গ রাজ্য পরিবহন নিগম (এসবিএসটিসি) এর বাস ডিপোতে রিচার্জ বা পুনঃনির্ধারিত হবে।[]

দর্শনীয় স্থান
--------------

গৌড়দহ মা কালী মন্দির

গৌড়দহ রেলওয়ে স্টেশন থেকে ২ মিনিট দূরত্বে। এটি একটি পবিত্র পুকুরের পাশে খুব ভাল জায়গায় বিদ্যমান। রাস্তাঘাট খুব পরিষ্কার। যদিও এটিতে পর্যটন স্পটের মতো কোনো সুযোগ-সুবিধা নেই। অনেক অসুস্থ মানুষ মঙ্গলবার এবং শনিবার দুপুরের সময় দেবীর আশীর্বাদ পেতে আসেন।

সড়কপথ
------

বাসন্তী থেকে হাওড়া বা বাসন্তী হাইওয়ে গৌরদহকে অতিক্রম করেছে। এই সড়কটি উত্তর দিকে কলকাতা এবং দক্ষিণ-পশ্চিমে দিকে বাসন্তীকে যুক্ত করেছে। বাসন্তী হাইওয়ে বাসন্তীকে দক্ষিণে ওড়িশা রাজ্যের সঙ্গে এবং উত্তরে ফারাক্কা ও উত্তরবঙ্গের সঙ্গে যুক্ত করেছে। এছাড়া সড়কপথে ধানবাদ, বাঁকুড়া, পাটনা, হলদিয়ার সঙ্গে যুক্ত করেছে।[]

তথ্যসূত্র
---------
**মঘাদিয়া জমিদার বাড়ি** বাংলাদেশ এর চট্টগ্রাম জেলার মীরসরাই উপজেলার মঘাদিয়া ইউনিয়নের মঘাদিয়া গ্রামে অবস্থিত এক ঐতিহাসিক জমিদার বাড়ি।

ইতিহাস
------

কার দ্বারা এবং কবে নাগাদ এই জমিদার বাড়ি এবং বংশটি প্রতিষ্ঠিত হয়েছে তার সঠিক তথ্য জানা যায়নি। তবে ইতিহাস থেকে এই জমিদার বংশের বেশ কয়েকজনের নাম জানা যায়। এই জমিদার বংশধররা ছিলেন ইসলাম ধর্মালম্বী। এই জমিদার বংশের সবচেয়ে পরিচিত জমিদার ছিলেন জমিদার নুরুল আবছার চৌধুরী। তিনি ১৮৯৫ইং সনে জন্মগ্রহণ করেন। তিনি ছিলেন এই জমিদার বংশের শেষ জমিদার। তিনি খুব অল্প বয়সেই জমিদারীর দায়িত্ব পান। কারণ তার পিতা জমিদার অলি আহম্মদ চৌধুরী মারা যাওয়ার পর তার বড় ভাই জমিদার আব্দুল হাই চৌধুরী জমিদারী দেখাশুনা করতেন। কিন্তু তিনি মাত্র ৩৩ বছর বয়সে মারা যান। আর এতেই তার উপর এই জমিদারীর দায়িত্ব এসে পড়ে। তবে তিনি দয়ালু, সততা ও ন্যায়ের সাথে জমিদারী পরিচালনা করাতে প্রজাদের কাছে অতি তাড়াতাড়ি পরিচিত হয়ে উঠেন। তিনি অনেক জনকল্যাণমূলক কাজ করেছেন। তিনি তার মায়ের নামে প্রাথমিক স্কুল, নিজের নামে উচ্চ বিদ্যালয়, শান্তিরহাট নামে শান্তিরহাট বাজার। এছাড়াও অসংখ্য এতিমখানা তৈরি করেছিলেন। তিনি তৎকালীন সময়ে রাজনীতির সাথে জড়িত ছিলেন। বাংলার মুখ্য মন্ত্রী শেরে বাংলা এ.কে ফজলুল হক এর সাথে রাজনীতি করেছেন এবং তার একজন ভালো বন্ধু ছিলেন।

অবকাঠামো
--------

ইট, সুরকি আর রড দিয়ে নিপুণ শৈলীর গাঁথুনির দ্বিতল ভবন কালের সাক্ষী হয়ে দাঁড়িয়ে রয়েছে। প্রতিটি ঘরের ভেতর ও ছাদে রয়েছে প্রাচীন ঐতিহ্যের অনেক নিদর্শন।

বর্তমান অবস্থা
--------------

মঘাদিয়া জমিদার বাড়ির বর্তমান অবস্থা খুবই নাজুক। অযত্নে-অবহেলায় পড়ে আছে জমিদারবাড়ি। দূর থেকে দেখে মনে হবে- মনোরম পরিবেশে সবুজে ঘেরা একটি বাগানবাড়ি। কাছে গিয়ে দেখা গেল বিশালাকৃতির ভগ্নপ্রায় দ্বিতল অট্টালিকা। পুরনো ইটের দেওয়ালে রকমারি আগাছা, থরেথরে সাজানো ঝুঁকিপূর্ণ ঘরের ভেতর ঝোপঝাড়। আর সেখানটার পুরোটাই এখন পাখি ও পোকামাকড়ের দখলে।

তথ্যসূত্র
---------

1. ↑
**এম-১২২** ছিল যুক্তরাষ্ট্রের মিশিগান অঙ্গরাজ্যের একটি প্রাক্তন স্টেট ট্রাঙ্কলাইন মহাসড়ক, যা সম্পূর্ণরুপে সেন্ট ইগন্যাচ কাউন্টিতে অবস্থিত। ম্যাকিনেক ব্রিজ তৈরি হওয়ার পূর্বে, মহাসড়কটি ইউএস হাইওয়ে ২ (ইউএস ২) এর সাথে রাজ্য মহাসড়ক ফেরি ডকের মধ্যে সংযোগস্থাপনে ব্যবহৃত হয়েছিল। পরে মহাসড়কটি অবসর গ্রহণ করে এবং ১৯৫৭ সালে এটিকে স্থানীয় নিয়ন্ত্রণের ফিরে দেওয়া হয়েছিল।

রাস্তার বিবরণ
-------------

ম্যাকিনেক ব্রিজ খোলার আগে, ভ্রমণকারীরা সেন্ট ইগন্যাচ থেকে ম্যাকিনেক শহরে ফেরিতে যাতায়াত করত। এম-১২২ স্ট্রেইটস স্টেট পার্কের নিকটে ইউএস ২ (বর্তমানে বিজনেস লপ ইন্টারস্টেট ৭৫) থেকে শুরু হয়েছে এবং শহরের মধ্যদিয়ে ফেরি রোড বরাবর ভ্রমণ করে, যেখানে এটি মূল মহাসড়ক থেকে দক্ষিণ-পূর্ব দিকে চলেছে। হর্নবাচ স্ট্রীটের পূর্বে, এম-১২২ পারো স্ট্রীটের কাছাকাছি পূর্ব দিকে বাক নিয়েছে। মহাসড়কটি শহরের দক্ষিণ-পূর্ব পাশ দিয়ে কোস্ট গার্ড স্টেশনের পরে রাজ্য ফেরি ডকসে গিয়ে শেষ হয়েছে।

ইতিহাস
------

১৯২৯ সালে ইউএস ৩১ ও স্ট্রেইটস স্টেট পার্কের সংযোগসড়ক হিসাবে এম-১২২ জাতীয় মহাসড়ক ব্যবস্থায় অধিকৃত ছিল। ১৯৩৬ সালে

প্রধান সংযোগস্থলসমূহ
--------------------

সম্পূর্ণ মহাসড়ক ছিল St. Ignace, Mackinac কাউন্ট্রি-এ।

| মাইল | কিঃমিঃ | গন্তব্য | টীকা |
| --- | --- | --- | --- |
| ০.০০০ | ০.০০০ |  US ২ | Prior to 1936 the road terminated at US 31 which is currently BL I-75 |
| ১.০৬৮ | ১.৭১৯ | State Ferry Docks |  |
| ১.০০০ মাঃ = ১.৬০৯ কিঃমিঃ; ১.০০০ কিঃমিঃ = ০.৬২১ মাঃ |

তথ্যসূত্র
---------

1. 1 2  মিশিগান পরিবহন বিভাগ & সমাধান এবং প্রযুক্তি অংশীদারী শেয়ারকৃতর জন্য মিশিগান কেন্দ্র (২০০৯)। *MDOT ফিজিক্যাল রেফারেন্স ফাইন্ডার অ্যাপ্লিকেশন* (মানচিত্র)। মিশিগান পরিবহন বিভাগ। সংগ্রহের তারিখ সেপ্টেম্বর ২৪, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মন্ডতোষ ইউনিয়ন পাবনা জেলার ভাঙ্গুড়া উপজেলার অন্তর্গত একটি ইউনিয়ন।

অবস্থান
-------

০৬ নং মন্ডতোষ ইউনিয়ন পরিষদ ভাঙ্গুড়া উপজেলার পশ্চিম সীমান্তবর্তী একটি ইউনিয়ন। যার একপাশ বয়ে চলেছে বড়াল নদী আর অন্য পাশ দিয়ে জাতীয় রেলপথ ও বাঘাবাড়ি - টেবুনিয়া আঞ্চলিক মহাসড়ক।উপজেলা সদর থেকে দূরত্ব প্রায় ৫ কিলোমিটার। 
ইউনিয়ন পরিষদ কমপ্লেক্সটি মন্ডতোষ গ্রামে অবস্থিত।

ইতিহাস
------

তৎকালীন বৃহত্তর ভাঙ্গুড়া ইউনিয়ন ভেঙে ভাঙ্গুড়া পৌরসভা গঠিত হলে ভাঙ্গুড়া ইউনিয়ন দুটি অংশে বিভক্ত ও বিচ্ছিন্ন হয়ে পড়ে। যার ফলে নতুন একটি ইউনিয়ন গঠন অবধারিত হয়ে পড়ে। শুরু হয় মন্ডতোষ ইউনিয়ন পরিষদ গঠন আন্দোলন। আন্দোলনে নেতৃত্ব দেন মন্ডতোষ ইউনিয়ন পরিষদ গঠন ও বাস্তবায়ন কমিটির আহবায়ক 
মোঃ আফছার আলী মাস্টার। 
মামলা সংক্রান্ত জটিলতা ও দীর্ঘ প্রক্রিয়ার শেষে ২০১৪ সালের আগস্ট মাসে মন্ডতোষ ইউনিয়ন গঠন সংক্রান্ত গেজেট প্রকাশিত হয়। মন্ডতোষ ইউনিয়নবাসীর দীর্ঘ এক যুগের বেশি সময়ের অপেক্ষার অবসান ঘটে।

প্রশাসনিক এলাকা
---------------

* ১নং ওয়ার্ড - দহপাড়া
* ২নং ওয়ার্ড - গজারমারা ও খালপাট
* ৩নং ওয়ার্ড - উত্তরমেন্দা
* ৪নং ওয়ার্ড - টুনিপাড়া
* ৫নং ওয়ার্ড - বোয়াইলমারী
* ৬নং ওয়ার্ড - মল্লিকচক
* ৭নং ওয়ার্ড - মন্ডতোষ কান্দিপাড়া
* ৮নং ওয়ার্ড - চকমৈশাট ও সুজাপাড়া
* ৯নং ওয়ার্ড - দিয়ারপাড়া

জনপ্রতিনিধি
-----------

মন্ডতোষ ইউনিয়ন পরিষদের বর্তমান চেয়ারম্যান 
মোঃ আফছার আলী মাস্টার। 
তাঁর বাড়ি মন্ডতোষ গ্রামে। তিনি ২০২০ সালের ২০শে অক্টোবর নির্বাচিত হয়ে দায়িত্ব পালন করছেন।

শিক্ষা প্রতিষ্ঠান
-----------------

মন্ডতোষ ইউনিয়নে ২টি উচ্চ বিদ্যালয়, ২টি দাখিল মাদ্রাসা ও ৯টি প্রাথমিক বিদ্যালয় রয়েছে। 

উচ্চ বিদ্যালয়

* দহপাড়া উচ্চ বিদ্যালয়
* মন্ডতোষ ইউনিয়ন উচ্চ বিদ্যালয়

দাখিল মাদ্রাসা

* দিয়ারপাড়া দাখিল মাদ্রাসা
* বোয়ালমারী লতিফা আয়েশা ওয়াহাবিয়া দাখিল মাদ্রাসা

প্রাথমিক বিদ্যালয়

* দহপাড়া সরকারি প্রাথমিক বিদ্যালয়
* গজারমারা সরকারি প্রাথমিক বিদ্যালয়
* মেন্দা খালপাট সরকারি প্রাথমিক বিদ্যালয়
* মেন্দা সরকারি প্রাথমিক বিদ্যালয়
* বোয়ালমারী সরকারি প্রাথমিক বিদ্যালয়
* রামচন্দ্রপুর মল্লিকচক সরকারি প্রাথমিক বিদ্যালয়
* মন্ডতোষ সরকারি প্রাথমিক বিদ্যালয়
* মন্ডতোষ চকমইষাট সরকারি প্রাথমিক বিদ্যালয়
* দিয়ারপাড়া সরকারি প্রাথমিক বিদ্যালয়

এছাড়াও এখানে কয়েকটি কওমি মাদ্রাসা এবং মসজিদ ও মন্দির ভিত্তিক শিক্ষা প্রতিষ্ঠান রয়েছে।

হাটবাজার
--------

"দহপাড়া হাট "নামে একটি সাপ্তাহিক হাট রয়েছে। যা প্রতি সপ্তাহে শনিবার ও বুধবার বসে।

এছাড়া কিছু গ্রামে সকাল ও বিকেলে বাজার বসে।

দর্শনীয় স্থান
--------------

* মন্ডতোষ জোড় বাংলা পীরের মাজার
* বড়াল নদী
* মন্ডতোষ ইউনিয়ন পরিষদ কমপ্লেক্স ভবন
* 
* 
* 
* মন্ডতোষ রেললাইন
* বোয়ালমারী খেলার মাঠ
* দহপাড়া খেলার মাঠ
* দহপাড়া ঘাট
**স্টুয়ার্ট ওয়াগম্যান** (১৪ মে, ১৯১৯, নিউ ইয়র্ক সিটি, নিউ ইয়র্ক  - ২৪ নভেম্বর, ২০০৭, লিভোর্নো, ইতালিতে)  একজন মার্কিন দাবাড়ু এবং ফিদে মাস্টার ছিলেন। 

যুক্তরাষ্ট্রের নাগরিক হলেও জীবনের অনেকটা সময় কাটিয়েছেন ইতালিতে। ওয়াগম্যান প্রথম গ্র্যান্ডমাস্টার অ্যান্ডি সোল্টিসের একটি নিবন্ধের মাধ্যমে ব্যাপক মনোযোগে আসেন, যেটি তার *চেস লাইফ* সাময়িকীর "চেস টু এনজয়" কলামে মুদ্রিত হয়েছিল (এবং পরে সোলটিসের বই *কার্ল মার্কস প্লেস চেস-* এ সংকলিত হয়েছে), ওয়াগম্যানের কৃতিত্বকে "প্রয়াত ব্লুমার" হিসাবে বর্ণনা করেছেন যিনি এটি তৈরি করেছিলেন। ৪৬ বছর বয়সে তার আন্তর্জাতিক অভিষেক।  সোল্টিস ওয়াগম্যানকে সিসিলিয়ান ড্রাগনের বিশেষজ্ঞ হিসাবে নামকরণ করেছিলেন।

ওয়াগম্যান তার ষাটের দশকে ফিদে মাস্টার খেতাব অর্জন করেন এবং আশির দশকে তিনি উচ্চ স্তরের খেলা বজায় রাখেন। ওয়াগম্যান ৮৭ বছর বয়সে ২০০৬ ওয়ার্ল্ড সিনিয়র চ্যাম্পিয়নশিপে খেলেন, যা তাকে ইভেন্টে দ্বিতীয়-বয়স্ক অংশগ্রহণকারী করে তোলে; মার্কিন যুক্তরাষ্ট্রের খেলোয়াড়দের মধ্যে সেরা পারফরম্যান্সের জন্য তার স্কোর ৬/১১, যা ত্রিমুখী টাই (বিল হুক এবং এডুয়ার্ড জেলকিন্ডের সাথে)।

তথ্যসূত্র
---------

1. ↑  Gaige, Jeremy (১৯৮৭), *Chess Personalia, A Biobibliography*, McFarland, পৃষ্ঠা 454, আইএসবিএন 0-7864-2353-6 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Mechanics Chess Club - Newsletter #375: Stuart Wagman 1919-2007"।
3. ↑  "Wagman, Stuart FIDE Chess Online Personal Card"।
4. ↑  Soltis, Andrew (১৯৯১)। *Karl Marx Plays Chess*। David McKay। পৃষ্ঠা 57–64।
5. ↑  "Korchnoi Wins World Senior Championship"। ১ এপ্রিল ২০০৭ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২৪।
**এয়ারবাস এ৩১৯** হল এয়ারবাস এ৩২০ পরিবারের একটি সদস্য, যা এয়ারবাস দ্বারা নির্মিত দ্বৈত-ইঞ্জিনের স্বল্প থেকে মাঝারি-সীমার সংকীর্ণ দেহ বিশিষ্ট বাণিজ্যিক যাত্রীবাহী জেট এয়ারলাইনার। এ৩১৯ ১২৪ জন থেকে ১৫৬ জন যাত্রী বহন করে এবং এর সর্বোচ্চ পরিসীমা ৩,৭০০ নটিক্যাল মাইল (৬,৯০০ কিমি; ৪,৩০০ মাইল)। বিমানের চূড়ান্ত সংযোজন জার্মানির হামবুর্গ ও চীনের থিয়েনচিনে হয়।

এ৩১৯ হল এ৩২০-এর একটি সংক্ষিপ্ত-বিমানদেহ বিশিষ্ট সংস্করণ, এবং এটি প্রসারিত এয়ারবাস এ৩২১-এর প্রায় দুই বছর পরে ও আসল এ৩২০-এর আট বছর পরে ১৯৯৬ সালের এপ্রিল মাসে সুইসএয়ারের সঙ্গে পরিষেবাতে প্রবেশ করেছিল। বিমানটি অন্যান্য সকল এয়ারবাস এ৩২০ পরিবার সংস্করণের সঙ্গে একটি সাধারণ ধরনের রেটিং শেয়ার করে, যা বিদ্যমান এ৩২০ পরিবারের বিমানচালকদের অতিরিক্ত প্রশিক্ষণের প্রয়োজন ছাড়াই বিমানটিকে উড্ডয়নের অনুমতি দেয়।

এয়ারবাস ২০১০ সালের ডিসেম্বর মাসে এ৩২০নিও (নতুন ইঞ্জিন বিকল্প) নামের এ৩২০ পরিবারের একটি নতুন প্রজন্মের ঘোষণা করেছিল। একইভাবে উড়োজাহাজের দেহ কাঠামোর উন্নতি ও এয়ারবাসের "শার্কলেটস" নামক উইংলেটের সংযোজনের সঙ্গে আরও দক্ষ ইঞ্জিন সহ নতুন সংক্ষিপ্ত-বিমানদেহ বিশিষ্ট এ৩১৯নিও সংস্করণ পেশ করে। বিমানটি ১৫% পর্যন্ত জ্বালানী সাশ্রয়ের প্রতিশ্রুতি দেয়। এ৩১৯নিও-এর বিক্রয় ২০২০ সালের জুন মাসের মধ্যে প্রায় ১% ক্রয়াদেশ সঙ্গে অন্যান্য এ৩২০নিও সংস্করণের তুলনায় অনেক কম। মোট ১,৪৮৮ টি এয়ারবাস এ৩১৯ টি বিমান ২০২১ সালের নভেম্বর মাস পর্যন্ত সরবরাহ করা হয়েছে, যার মধ্যে ১,৩৮০ টি পরিষেবাতে রয়েছে। এছাড়াও, আরও ৬৮ টি বিমানের দৃঢ় ক্রয়াদেশ রয়েছে (২ এ৩১৯সিও এবং ৬৬ এ৩১৯নিও সমন্বিত)। আমেরিকান এয়ারলাইন্স হল বৃহত্তম পরিচালনাকারী, যার বহরে ১৩৩ টি এ৩১৯সিও আছে।

টীকা
----

1. ↑  The Airbus A319 is built in Hamburg, Germany and Tianjin, China
2. ↑  Airbus was originally a consortium of European aerospace companies named, Airbus Industrie, and is now fully owned by Airbus, originally named EADS. Airbus' name has been *Airbus SAS* since 2001.

তথ্যসূত্র
---------

1. 1 2 3  "Airbus Orders & Deliveries"। Airbus। ৩১ জানুয়ারি ২০২৩। ১০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑
3. ↑  "Airbus offers new fuel saving engine options for A320 Family"। Airbus। ১ ডিসেম্বর ২০১০। ৯ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্স সংক্রান্ত মিডিয়া রয়েছে:
 ***এয়ারবাস এ৩১৯***  (বিষয়শ্রেণী)

* দাপ্তরিক ওয়েবসাইট
এই ককশেফারের এলিট্রাকে তাৎক্ষণিকভাবে এর স্বচ্ছ পশ্চাৎডানা থেকে পৃথক করা যায়
চেকার্ড গোবরে পোকা নেপউইড থেকে উড্ডয়ন করছে। এলিট্রা পাখার উপরে ধরা আছে
**এলিট্রন** (ইংরেজি: elytron) হল কতিপয় বর্গের (বিশেষ করে গুবরে পোকা বা কলিওপ্টেরা এবং কিছু প্রকৃত ছারপোকা বা হেটেরোপ্টেরা) পতঙ্গের একটি পরিবর্তীত শক্ত অগ্রডানা। অধিকাংশ প্রকৃত ছারপোকায় অগ্রডানাকে হেমেলিট্রা বলা হয় কারণ এদের কেবলমাত্র নিচের অংশটি শক্ত যেখানে উপরের অংশটি হয় ঝিল্লিময়। এলিট্রনকে অনেক সময় শার্ড বা খুলামকুচিও বলা হয়ে থাকে।

বর্ণনা
------

এলিট্রা (এলিট্রনের বহুবচন) মূলত নিচের পশ্চাৎডানার (যা উড়ার জন্য ব্যবহৃত হয়) রক্ষাকবচ হিসেবে কাজ করে। উড্ডয়নের জন্য গোবরে পোকা বিশেষত এলিট্রা খোলার পর পশ্চাৎডানা মেলে দেয়, আর এলিট্রা খোলা থাকা অবস্থাতেই তারা উড়ে চলে। যদিও Scarabaeidae এবং Buprestidae গোত্রের কিছু গোবরে পোকা এলিট্রা বন্ধ রেখেই উড়তে সক্ষম।

কয়েকটি দলে এলিট্রা একসাথে বিলীন হয়ে গেছে যা তাদেরকে উড্ডয়নে অক্ষম করেছে। কিছু ভুঁই গোবরে পোকা (Carabidae গোত্রের) এর প্রকৃষ্ট উদাহরণ। পলিকিটা ক্রিমির (লক্ষণীয়ভাবে Polynoidae গোত্রের) শক্ত শল্ককে বর্ণনা করতেও এই শব্দটি ব্যবহার করা হয়। দেহ দেয়ালের এসব বহিঃবৃদ্ধিকে কিটা থেকে আলাদা করা হয়, যা ফলিকল বা গ্রন্থিকোষ থেকে বেড়ে ওঠে এবং এভাবে শিকড় অধিকার করে।

তথ্যসূত্র
---------

1. ↑  Brusca, R.C. (১৯৯০)। *Invertebrates*।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)
2. ↑  Butterfield, N.J. (২০০৩)। "Exceptional Fossil Preservation and the Cambrian Explosion"। *Integrative and Comparative Biology*। **৪৩** (১): ১৬৬–১৭৭। ডিওআই:10.1093/icb/43.1.166। পিএমআইডি 21680421।
**অন্নদা মুন্সী** (২৭ নভেম্বর ১৯০৫ ― ১৪ জানুয়ারি ১৯৮৫) ছিলেন একজন খ্যাতনামা বাঙালি চিত্রশিল্পী এবং আধুনিক বিজ্ঞাপনশিল্পে প্রবাদপ্রতিম ব্যক্তিত্ব।

অন্নদা মুন্সীর জন্ম অবিভক্ত বাংলার অধুনা বাংলাদেশের পাবনার শিবনগরে। বিদ্যালয়ের শিক্ষা শেষে, কিছু দিন প্রথাগত শিল্পশিক্ষা লাভ করেন কলকাতার সরকারি আর্ট কলেজে, তার পর বিজ্ঞাপনের জগতে৷ সুন্দর কণ্ঠস্বরের অধিকারী আশৈশব সঙ্গীতপ্রিয় ছিলেন তিনি। বেহালাবাদন এবং ভারতীয় ও পাশ্চাত্য সংগীতশাস্ত্রের বিভিন্ন বিষয়ে তার পড়াশোনা ছিল।

অন্নদা মুন্সী কলকাতার *আর্মি নেভি স্টোর্স*-এ শেফার্ড নকশাকার হিসাবে কর্মজীবন শুরু করেন। এরপর চলে যান মুম্বাইতে। সেখানে *টাইমস অব ইন্ডিয়া*-র অফিসে বিজ্ঞাপনের কাজ করতে থাকেন। এই কাজের সাথে তিনি আকাশবাণীর মুম্বইকেন্দ্রে প্রতিমাসে রবীন্দ্রসংগীত পরিবেশন করেন এবং প্রভাত ফেরিতে স্বদেশী জাগরণের গান গেয়েছেন। কেবল বিজ্ঞাপন-কুশলী হিসাবে নয়, চারুকলাবিদ্যা, চলচ্চিত্রে দৃশ্যের স্কেচ তিনি দক্ষতা অর্জন করেছিলেন, ফলত সেই খ্যাতির সুবাদে তিনি আন্তর্জাতিক বিজ্ঞাপন সংস্থা "ডি জে কিমারে" ভিসুয়ালাইজারের চাকরি নিয়ে কলকাতায় ফিরে আসেন। এখানে *রেলওয়ে* ও *টি বোর্ড* -এর বিজ্ঞাপনে তার কাজ বিশেষ খ্যাতি প্রদান করে। ১৯৪৮ খ্রিস্টাব্দে তিনি তার পুরো জীবনের ওপর নতুন ভাবনায় এক অসামান্য চলচ্চিত্রের (প্রতি দৃশ্যের খুঁটিনাটি ও স্কেচ-সহ) স্ক্রিপ্ট লেখেন। বিজ্ঞাপন জগতের বিশিষ্ট বাঙালি গ্রাফিক ডিজাইনার রঘুনাথ গোস্বামী, রণেন আয়ন দত্ত প্রমুখেরা অন্নদা মুন্সীর সান্নিধ্য লাভ করেন। তাঁর নিজের ছোটো ভাই আর এক নাম করা শিল্পী মনু মুন্সীও তাঁর সান্নিধ্যে পরবর্তীতে শিল্পী হিসেবে শিল্পের জগতে আত্মপ্রকাশ করেন।

জীবনাবসান
---------

অসাধারণ শিল্পী ও ক্যালিয়োগ্রাফার অন্নদা মুন্সী ১৯৮৫ খ্রিস্টাব্দের ১৪ ই জানুয়ারি কলকাতায় আশি বৎসর বয়সে প্রয়াত হন।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৬, আইএসবিএন ৯৭৮-৮১-৭৯৫৫-১৩৫-৬
2. ↑  "Annada Munshi - Genealogy profile for Annada Munshi (ইংরাজীতে)"। সংগ্রহের তারিখ ২০২১-১১-২৫।
3. ↑  "অতীতের তাঁরা বৈচিত্র্যময় শিল্পের জাদুকর"। সংগ্রহের তারিখ ২০২১-১১-২৪।
4. ↑  আনন্দবাজার পত্রিকা। "মুন্সিয়ানা" প্রকাশক: আনন্দবাজার পত্রিকা
5. ↑  শান্তনু ঘোষ। "মুন্সিয়ানায় চল্লিশ পুরুষ" প্রকাশক: দে'স পাবলিশিং
6. ↑  শান্তনু ঘোষ। "বিনোদনে পাইকপাড়া বেলগাছিয়া" প্রকাশক: দে'স পাবলিশিং
**এলিজাবেথ ব্ল্যাকওয়েল** (ইংরেজি: Elizabeth Blackwell; ৩ ফেব্রুয়ারি, ১৮২১ - ৩১ মে, ১৯১০) ছিলেন একজন ব্রিটিশ চিকিৎসক যিনি যুক্তরাষ্ট্রে প্রথম নারী হিসাবে চিকিৎসা বিজ্ঞানের ডিগ্রী (ডক্টর অব মেডিসিন) অর্জন করেন এবং তিনি যুক্তরাজ্যের জেনারেল মেডিকেল কাউন্সিলে (জিএমসি) প্রথম নারী ছিলেন। যুক্তরাজ্য ও যুক্তরাষ্ট্র দুটো দেশেই তিনি একজন সামাজিক ও নৈতিক সংস্কারক হয়ে গুরুত্বপূর্ণ ভূমিকা পালন করেন। চিকিৎসা ক্ষেত্রে নারীদের উন্নয়নে তিনি অবদান রেখেছেন এবং তার নামে পুরস্কার (এলিজাবেথ ব্ল্যাকওয়েল মেডাল) একজন নারী চিকিৎসককে বার্ষিক ভিত্তিতে বিতরণ করা হয়।

ব্ল্যাকওয়েল প্রাথমিকভাবে মেডিসিনে কর্মজীবনে অনাগ্রহী ছিলেন, বিশেষ করে যখন তার স্কুলের শিক্ষক শারীরবৃত্তিকে সক্ষম করে এমন দৃষ্টিশক্তি অধ্যয়নের জন্য একটি শিক্ষার হাতিয়ার হিসেবে ব্যবহার করার জন্য একটি ষাঁড়ের চোখ নিয়ে আসেন।

তথ্যসূত্র
---------

1. ↑  Boyd, Julia (২০১৩)। *The Excellent Doctor Blackwell: The Life of the First Woman Physician*। Thistle Publishing। আইএসবিএন 9781909609785। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Elizabeth Blackwell"। *Wikipedia* (ইংরেজি ভাষায়)। ২০২২-০১-২৩।
**বান্দ্রা কুরলা কমপ্লেক্স গ্রাউন্ড** মহারাষ্ট্রের বান্দ্রার একটি ক্রিকেট মাঠ।   মাঠে সাধারণত দাতব্য ম্যাচ এবং কিছু স্থানীয় ম্যাচ অনুষ্ঠিত হয়। এটি মুম্বাই ক্রিকেট অ্যাসোসিয়েশনের হোম ভেন্যু।

ওভারভিউ
-------

২০০৭ সালে, মুম্বাই ক্রিকেট অ্যাসোসিয়েশন মাঠে একটি অত্যাধুনিক বিনোদন কেন্দ্র স্থাপন করে যা তাদের বিশ্বমানের ইনডোর ক্রিকেট একাডেমির অংশ। ক্লাব হাউসে একটি শীতাতপ নিয়ন্ত্রিত ব্যাডমিন্টন হল থেকে শুরু করে দুটি কোর্ট - বিলিয়ার্ড এবং স্নুকার হল, দুটি আমদানি করা বিলিয়ার্ড টেবিলের সাথে সজ্জিত শীর্ষ শ্রেণীর ক্রীড়া সুবিধা রয়েছে। তিনটি পিচ স্পিনের জন্য, অন্য তিনটি সীম বোলিংয়ের জন্য এবং সপ্তমটি একটি সাধারণ উইকেট।

২০০৯ সালে, নিউজিল্যান্ডে ২০১০ বিশ্বকাপের জন্য ভারতের অনূর্ধ্ব-১৯ রাও অস্ট্রেলিয়ার ফিল্ডিং কোচ মাইক ইয়ং- এর সাথে অনুশীলন করেছিল।

  

২০১৩ বিশ্বকাপের দুটি ম্যাচ সহ মহিলাদের ওয়ানডে ও টি-টোয়েন্টিও এই মাঠে অনুষ্ঠিত হয়েছে। বান্দ্রা কুরলা কমপ্লেক্স গ্রাউন্ড ২০১৭ ব্লাইন্ড টি-টোয়েন্টি বিশ্বকাপের অংশ ছিল এমন কিছু ম্যাচও আয়োজন করেছে।

তথ্যসূত্র
---------

1. ↑  "Bandra Kurla Complex - India - Cricket Grounds - ESPNcricinfo"। *ESPNcricinfo*।
2. ↑  "CricHQ - Making cricket even better"। *CricHQ* (ইংরেজি ভাষায়)। সংগ্রহের তারিখ ২০১৭-১১-২৮।
3. ↑  "MCA"। ১ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৪।
**দহগ্রাম-আঙ্গরপোতা** ভারতের একটি বাংলাদেশী ছিটমহল প্রায় ২০০ মি (৬৬০ ফু) বাংলাদেশের সীমান্ত থেকে দূরে। ২০১৪ সালে এর জনসংখ্যা ছিল ১৭,০০০ জন। দহগ্রাম-আঙ্গরপোতা ছিল দ্বিতীয় বৃহত্তম (সবচেয়ে বড় বাংলাদেশী) এবং বাংলাদেশ-ভারত ছিটমহল ইস্যু ২০১৫ সালের রেজোলিউশনের পরে একমাত্র অবশিষ্ট ছিটমহল। ছিটমহলটি তিনবিঘা করিডোরা দ্বারা বাংলাদেশের মূল ভূখণ্ডের সাথে সংযুক্ত, যা লালমনিরহাট জেলা পাটগ্রাম উপজেলায় অবস্থিত। এটি ভারতের পশ্চিমবঙ্গ রাজ্যের কোচবিহার জেলা দ্বারা বেষ্টিত। তিস্তা নদী তার পশ্চিম পাশ দিয়ে বয়ে গেছে।

ইতিহাস
------

১৯৫৪ সালে পাকিস্তান ও ভারত দহগ্রাম-আঙ্গরপোতা এবং বেরুবাড়ি ছিটমহল নিয়ে একটি চুক্তি স্বাক্ষর করে। দহগ্রাম-আঙ্গরপোতা, চুক্তি অনুসারে, পাকিস্তানে যাওয়ার কথা ছিল যখন বেরুবাড়ি ভারত ও পাকিস্তানের মধ্যে, উত্তর বেরুবাড়ি ভারতে এবং দক্ষিণ বেরুবাড়ি পাকিস্তানের মধ্যে ভাগ করা হয়েছিল। চুক্তিটি অনুমোদন করা হয়নি কারণ এটি ভারতে আইনি চ্যালেঞ্জের সম্মুখীন হয়েছিল। ১৯৭১ সালে পাকিস্তান থেকে বাংলাদেশ স্বাধীন হয়। বাংলাদেশ ও ভারত একটি নতুন চুক্তিতে স্বাক্ষর করেছে। বাংলাদেশ-ভারত মৈত্রী চুক্তি ১৯৭২ স্বাক্ষরিত হয়েছিল যা দহগ্রাম-আঙ্গরপোতার মর্যাদা রক্ষা করেছিল এবং এর বিনিময়ে বাংলাদেশ ভারতকে পুরো বেরুবাড়ি গ্রাম দিয়েছিল। এটি বাংলাদেশের আদালতে চ্যালেঞ্জ করা হয়েছিল কিন্তু এটি দ্রুত সমাধান করা হয় এবং ১৯৭৪ সালে চুক্তিটি অনুমোদন করা হয়। চুক্তিটি বাংলাদেশকে তিনবিঘা করিডোর দিয়েছিল যা ছিটমহলকে বাংলাদেশের মূল ভূখণ্ডের সাথে সংযুক্ত করেছিল। করিডোরটি ১৯৯২ সালে কাজ শুরু করে যখন এটি প্রতিদিন কয়েক ঘন্টা খোলা ছিল। ২০১১ সাল থেকে করিডোরটি দিনে ২৩ ঘন্টা খোলা থাকে। [ *ব্যর্থ যাচাই* ] করিডোরটি প্রতিদিন এক ঘন্টার জন্য বন্ধ থাকে যাতে ভারতের বর্ডার সিকিউরিটি ফোর্স করিডোরে ভারতের জাতীয় পতাকা উত্তোলন করতে পারে। বিএসএফ করিডোর এবং গেট নিয়ন্ত্রণ করে।[][] একটি ক্লিনিক, স্কুল এবং বাজার খোলার মাধ্যমে এলাকায় সীমিত উন্নয়ন দেখা গেছে।

জনসংখ্যা
--------

২০১১ সালের আদমশুমারি অনুসারে দহগ্রাম ইউনিয়নের জনসংখ্যা ১০,০৪০ জন, দহগ্রাম এবং আঙ্গরপোতা দুটি গ্রামে বাস করে। প্রায় সমগ্র জনসংখ্যা মুসলিম, ৫৬ জন হিন্দু ধর্মীয় সংখ্যালঘু সহ।

আরও দেখুন
---------

* বাংলাদেশ-ভারত সীমান্ত

তথ্যসূত্র
---------

1. 1 2  "Dahagram-Angarpota remains in Bangladesh"। *The Daily Observer*। ২০১৫-০৮-০২। ২০১৭-০৪-১২ তারিখে মূল থেকে আর্কাইভ করা। সংগ্রহের তারিখ ২০২৩-১০-১২।
2. ↑  "Dahgram–Angarpota remains in Bangladesh"। *bdnews24.com*। ২০১৫-০৮-০১।
3. 1 2  Mohammad Jamil Khan (২০১৪-০১-১৩)। "Angarpota-Dahagram residents still hostage to Tin Bigha Corridor"। *Dhaka Tribune*। ২০১৭-০৪-১২ তারিখে মূল থেকে আর্কাইভ করা।
4. 1 2  Diener, Alexander C. (২০১০)। *Borderlines and Borderlands: Political Oddities at the Edge of the Nation-State*। Rowman & Littlefield। পৃষ্ঠা 23। আইএসবিএন 978-0-7425-5635-5। ওসিএলসি 667271500।
5. ↑  Bhattacharya, Ananya (২০১৫-০৬-০১)। "India-Bangladesh enclaves: Life in the islands on land"। *Daily O*।
6. ↑  "Map Location"।
7. ↑  "Community Series: Lalmonihat" (পিডিএফ)। *bbs.gov.bd*। Bangladesh Bureau of Statistics। ২০১১।
**জ্ঞানেন্দ্রিয়** (সংস্কৃত: ज्ञानेन्द्रिय) হলো উপলব্ধির অঙ্গ, ইন্দ্রিয়ের মাধ্যমে উপলব্ধি করার অনুষদ। জ্ঞানেন্দ্রিয় বলতে চেতনাকে বোঝায়। সূক্ষ্ম দেহের সতেরোটি উপাদানের মধ্যে প্রথম পাঁচটি হল "উপলব্ধির অঙ্গ" বা "জ্ঞানেন্দ্রিয়"। হিন্দুধর্ম ও বৈষ্ণবধর্ম অনুসারে পাঁচটি জ্ঞানেন্দ্রিয়- কর্ণ, ত্বক, চক্ষু, জিহ্বা ও নাসিকা। জ্ঞানেন্দ্রিয়ের অর্থ হল 'জ্ঞানের অন্তর্গত'। যেহেতু জ্ঞান এই উপলব্ধির অঙ্গগুলির মাধ্যমে অর্জিত হয়, তাই এগুলি জ্ঞানেন্দ্রিয় নামে পরিচিত। জগৎ সম্পর্কে জ্ঞান অর্জনে জ্ঞানেন্দ্রিয় গুরুত্বপূর্ণ ভূমিকা পালন করে। বাহ্যিক জগৎ পাঁচটি স্থূল উপাদান নিয়ে গঠিত; ইথার বা আকাশ, বায়ু, অগ্নি, জল ও পৃথিবী। সূক্ষ্ম দেহ তন্মাত্র দ্বারা গঠিত, এই উপাদানগুলির সূক্ষ্ম রূপ। জ্ঞানের পাঁচটি অঙ্গের মাধ্যমে স্থূল উপাদানগুলির দিকে তন্মাত্রের দৃষ্টিভঙ্গি যা উপলব্ধির অঙ্গ হিসাবেও পরিচিত। বস্তুজগত সম্পর্কে জ্ঞান না থাকলে আধ্যাত্মিক জ্ঞান আহরণ করা যায় না।

তথ্যসূত্র
---------

1. 1 2 3  Jnanendriya, Jnana-indriya, Jñānendriya, Jnanemdriya, *(ইংরেজি ভাষায়), www.wisdomlib.org*

বহিঃসংযোগ
---------

* Pancha Jnanendriya, Last Updated: July 26, 2017
* Prevalence of Touch Sensation (Sparshanendriya-Vyapaktva)
**সুসং সরকারি কলেজ** দুর্গাপুর উপজেলার একটি ঐতিহ্যবাহী শিক্ষা প্রতিষ্ঠান। এটি দুর্গাপুর উপজেলার একমাত্র সরকারি মহাবিদ্যালয়।

অবস্থান
-------

কলেজটি শহরের প্রাণকেন্দ্রেই অবস্থিত। পার্শ্ববর্তী সড়কটির নাম দেওয়া হয়েছে কলেজ রোড; যা সাধুপাড়ায় ১নং ওয়ার্ডের অন্তর্ভুক্ত।

ইতিহাস
------

স্থানীয় শিক্ষার্থীদের চাহিদার কথা মাথায় রেখে ১৯৭০ সালে এই কলেজটি প্রতিষ্ঠা করা হয়। শুরুতে কলেজটির নাম Susung College থাকলেও বর্তমানে এটিকে Susang College করা হয়েছে।

অবকাঠামো
--------

### কলেজ ভবন

কলেজে একটি প্রশাসনিক ভবন রয়েছে; যেটি কলেজের উত্তরপার্শ্বে অবস্থিত। মূল কলেজটি ছয়টি একাডেমিক ভবনে বিভক্ত; যার দু'টি বিজ্ঞান বিভাগের শিক্ষা কার্যক্রম পরিচালিত হয়। এগুলোতে বিভিন্ন ল্যাবও রয়েছে। অন্যান্য ভবনগুলোতে সব বিভাগের ক্লাসের জন্যে ব্যবহৃত হয়।

### গ্রন্থাগার

কলেজের সূচনালগ্ন থেকে একটি সমৃদ্ধ লাইব্রেরি রয়েছে; যাতে বিচিত্র বইয়ের সংগ্রহ আছে।

শিক্ষা কার্যক্রম
----------------

সুসং কলেজ দুর্গাপুর উপজেলার অন্যতম সেরা শিক্ষা প্রতিষ্ঠান যেখানে উচ্চ মাধ্যমিক স্তরের পাশাপাশি স্নাতক কোর্স চালু রয়েছে। বর্তমানে এতে বিএ, বিএসসি, বিএসএস ও বিকম কোর্স সম্পন্ন করার ব্যবস্থা আছে।

খেলাধুলা
--------

খেলাধুলায় সুসং কলেজ বেশ প্রসিদ্ধ। কলেজে রয়েছে একটি বিশাল মাঠ যাতে ফুটবল, ক্রিকেট প্রভৃতি খেলা অনুষ্ঠিত হয়। এছাড়াও কলেজে একটি বাস্কেটবল মাঠ রয়েছে। কলেজের ছাত্র-ছাত্রীদেরকে খেলাধুলার সুবিধা দিতে রয়েছে একটি ক্রীড়া সামগ্রী বিতরণ কক্ষ; যেখান থেকে শিক্ষার্থীদের বিভিন্ন প্রকার খেলার সামগ্রী সরবরাহ করা হয়। বিভিন্ন জাতীয় দিবসে কলেজ মাঠে কুচকাওয়াজসহ নানা রকম সাংস্কৃতিক অনুষ্ঠান পালন করা হয় । তাছাড়া বার্ষিক ক্রীড়া প্রতিযোগীতাও অনুষ্ঠিত হয়।

সহ-শিক্ষা কার্যক্রম
-------------------

লেখাপড়ার পাশাপাশি সুসং কলেজে শিক্ষা-সহায়ক কার্যক্রমকেও বিশেষ গুরুত্ব দেয়া হয়। এ কারণে প্রতিবছর উচ্চ মাধ্যমিক পরিক্ষায় ভালো ফল অর্জনের পাশাপাশি দেশের শিক্ষা প্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্র ছাত্রীরা বরাবরই আশানুরূপ সাফল্য অর্জন করে আসছে।

উল্লেখযোগ্য শিক্ষার্থী
----------------------

তথ্যসূত্র
---------

1. ↑  "প্রতিষ্ঠা ও নামকরণ"। [*স্থায়ীভাবে অকার্যকর সংযোগ*]
2. ↑  "শিক্ষা কার্যক্রম"। ২ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৫।

সুসং মহাবিদ্যালয় প্রতিষ্ঠাকালিন সময় ১৯৭০ সাল, স্থানীয় কিছু ব্যাক্তিবর্গদের নিয়ে বর্তমান স্থানটিতে কলেজটিকে প্রতিষ্ঠা করতে সক্ষম হয় তখনকার সময়ের এই এলাকার সবচেয়ে প্রভাবশালী নেতা "মরহুম খোরশেদ মাল" এবং উনার মেঝো পুত্র হানিফ মো:ঢলু মালকে প্রথম ছাত্র হিসেবে ভর্তির মাধ্যমে সূচনা হয় এক নতুন দিগন্তের।

বহিঃসংযোগ
---------

* সুসং কলেজের ওয়েবসাইট।  ওয়েব্যাক মেশিনে আর্কাইভকৃত ৩ জুন ২০২০ তারিখে
**ভাস্কুলার বান্ডেলের প্রকার**  
  
  
  
 (কালো: জাইলেম, সবুজ: ফ্লোয়েম, সাদা: ক্যাম্বিয়াম)  
  
  
  
 **ক.** ঘনকেন্দ্রিক, পেরিফ্লোমেটিক  
  
  
  
 **খ.** ঘনকেন্দ্রিক, পেরিক্সিলেমেটিক  
  
  
  
 **গ.** ভিতরের জাইলেম সহ রেডিয়াল, এখানে চারটি জাইলেম-পোল সহ, বাম বন্ধ, ডান খোলা  
  
  
  
 **ঘ.** জামানত বন্ধ  
  
  
  
 **ঙ.** জামানত খোলা  
  
  
  
 **চ.** দ্বিপাক্ষিক খোলা
সেলারি ডাঁটার আড়াআড়ি অংশ, ভাস্কুলার বান্ডল দেখায়, যার মধ্যে ফ্লোয়েম এবং জাইলেম উভয়ই রয়েছে।
ভাস্কুলার বান্ডলের বিশদ বিবরণ: *জিয়া মেসের* স্টেম অক্ষের বন্ধ, সমান্তরাল ভাস্কুলার বান্ডল ইত্যাদি।
*মেটাসেকোইয়া গ্লাইপ্টোস্ট্রোবয়েডের* পাতায় ভাস্কুলার বান্ডল।
পাইন পাতার ভাস্কুলার বান্ডল জাইলেম এবং ফ্লোয়েম দেখাচ্ছে।
একটি **ভাস্কুলার বান্ডল** ভাস্কুলার উদ্ভিদের পরিবহন ব্যবস্থার একটি অংশ। পরিবহন নিজেই কান্ডে ঘটে, যা দুটি আকারে বিদ্যমান: জাইলেম এবং ফ্লোয়েম । এই দুটি টিস্যুই একটি ভাস্কুলার বান্ডলে উপস্থিত থাকে, যার পাশাপাশি সহায়ক এবং প্রতিরক্ষামূলক টিস্যু অন্তর্ভুক্ত থাকবে। এছাড়াও, জাইলেম এবং ফ্লোয়েমের মধ্যে একটি টিস্যু রয়েছে যা ক্যাম্বিয়াম ।

জাইলেম সাধারণত অক্ষের ( অ্যাডাক্সিয়াল ) দিকে থাকে এবং ফ্লোয়েম অক্ষ থেকে দূরে অবস্থান করে ( অ্যাক্সিয়াল )। একটি কান্ড বা মূলে এর অর্থ হল জাইলেম কান্ড বা মূলের কেন্দ্রের কাছাকাছি থাকে যখন ফ্লোয়েমটি বাইরের কাছাকাছি থাকে। একটি পাতায়, পাতার অ্যাডাক্সিয়াল পৃষ্ঠটি সাধারণত উপরের দিকে থাকবে, অ্যাবাক্সিয়াল পৃষ্ঠটি নীচের দিকে থাকবে। 

  

সূর্যের আলোর সাথে উদ্ভিদ দ্বারা সংশ্লেষিত শর্করা ফ্লোয়েম দ্বারা পরিবাহিত হয়, যা নীচের পৃষ্ঠের কাছাকাছি থাকে। এফিডস এবং পাতার ফড়িং ফ্লোয়েমে ট্যাপ করে এই শর্করাগুলিকে খাওয়ায়। এই কারণেই এফিড এবং পাতার ফড়িং সাধারণত পাতার উপরে না হয়ে নীচের দিকে পাওয়া যায়। একে অপরের সাপেক্ষে ভাস্কুলার বান্ডলের অবস্থান যথেষ্ট পরিবর্তিত হতে পারে: স্টিল দেখুন।

Cross section of a leaf showing parts of a vascular bundleCross section of a leaf showing parts of a vascular bundleCross section of a leaf showing parts of a vascular bundle
**গাঁজা জাদুঘর** (জাপানি: 大麻博物館, হেপবার্ন: *Taima Hakubutsukan*) জাপানের নাসু, তোচিগি প্রিফেকচারে অবস্থিত একটি ব্যক্তিগত জাদুঘর। ২০০১ সালের ডিসেম্বরে জাপানি হেম্প রাইটস অ্যাডভোকেট জুনিচি তাকায়াসু দ্বারা প্রতিষ্ঠিত, এটি জাপানে গাঁজার ইতিহাস এবং চাষের জন্য নিবেদিত একমাত্র জাদুঘর।

ইতিহাস
------

গাঁজা জাদুঘরটি জুনিচি তাকায়াসু দ্বারা প্রতিষ্ঠিত হয়েছিল, যাকে *দ্য জাপান টাইমস* "গাঁজা সম্পর্কিত জাপানের শীর্ষস্থানীয় বিশেষজ্ঞদের একজন" হিসাবে উল্লেখ করা হয়েছে।  তাকায়াসু ছোটবেলায় পড়া বই থেকে শণ চাষে আগ্রহ তৈরি করেছিলেন যেখানে নিনজারা গাঁজা গাছের উপর ঝাঁপ দিয়ে প্রশিক্ষণ নিতেন। জাদুঘরটি, যা নাসু, তোচিগি প্রিফেকচারের একটি লগ হাউসের বাইরে অবস্থিত,  জাপানে গাঁজার ইতিহাসের উপর দৃষ্টি নিবদ্ধ একমাত্র প্রতিষ্ঠান হিসাবে ২০০১ সালের ডিসেম্বরে খোলা হয়।  এটি জাপানের একমাত্র জাদুঘর যা গাঁজাকে উৎসর্গ করে, এবং বিশেষ করে তোচিগিতে গাঁজার ইতিহাসের উপর দৃষ্টি নিবদ্ধ করে; প্রিফেকচারটি ঐতিহাসিকভাবে এবং বর্তমানে শণের একটি উল্লেখযোগ্য উৎপাদক এবং ২০০৭ সালের হিসাবে, জাপানের বাণিজ্যিক শণের প্রায় ৯০ শতাংশ চাষ করে।

প্রদর্শনী এবং সংগ্রহ
--------------------

জাদুঘরটি ব্যাপকভাবে গাঁজার ইতিহাস এবং এর সাথে সম্পর্কিত কৃষি ও প্রযুক্তির উপর দৃষ্টি নিবদ্ধ করে; ঐতিহাসিক শণ-সম্পর্কিত নিদর্শন সংরক্ষণ; এবং শণের ব্যবহারিক ব্যবহার সম্পর্কে জনশিক্ষা।  যেহেতু গাঁজা জাপানে ব্যক্তিগত ও ঔষধি ব্যবহারের জন্য অবৈধ এবং গাঁজার সাথে শক্তিশালী সামাজিক কলঙ্ক রয়ে গেছে,  জাদুঘরটি শণের উপকারিতা এবং গাঁজা ও শণের মধ্যে পার্থক্য উভয়ের বিষয়ে সচেতনতা বাড়াতে চায়।

তথ্যসূত্র
---------

1. ↑  "Cannabis - The fabric of Japan"। *features.japantimes.co.jp*। সংগ্রহের তারিখ ২০২২-১১-৩০।
2. ↑  "Reefer gladness: A brief history of hemp in Japan"। *Stripes Okinawa* (ইংরেজি ভাষায়)। ২০১৮-০৪-০৮। ২০২২-১১-৩০ তারিখে মূল থেকে আর্কাইভ করা। সংগ্রহের তারিখ ২০২২-১১-৩০।
3. ↑  "FUNAI MEDIA　株式会社船井メディア｜高安　淳一"। *web.archive.org*। ২০১৩-১১-০৮। Archived from the original on ২০১৩-১১-০৮। সংগ্রহের তারিখ ২০২২-১১-৩০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
4. ↑  Hongo, Jun (২০০৭-১২-১১)। "Hemp OK as rope, not as dope"। *The Japan Times* (ইংরেজি ভাষায়)। সংগ্রহের তারিখ ২০২২-১১-৩০।
5. ↑  "Does hemp have a home in Japan?"। *Japan Today* (ইংরেজি ভাষায়)। সংগ্রহের তারিখ ২০২২-১১-৩০।
6. ↑  "Japan party backs use of medical marijuana, gets mixed reaction"। *Reuters* (ইংরেজি ভাষায়)। ২০১৬-০৭-০৭। সংগ্রহের তারিখ ২০২২-১১-৩০।

বহিঃসংযোগ
---------

* দাপ্তরিক ওয়েবসাইট
**গাগুইক ওগানেসিয়ান** (আর্মেনীয়: Գագիկ Հովհաննիսյան ; ২১ এপ্রিল ১৯৪৭ - ২৭ জুন ২০১৫) একজন আর্মেনীয় দাবাড়ু, দাবা কর্মকর্তা, সাংবাদিক এবং লেখক ছিলেন। ইয়েরেভানে জন্মগ্রহণ করেন,  তিনি ১৯৯৬ সালে ফিদে আন্তর্জাতিক সংগঠক উপাধিতে ভূষিত হন  এবং ফিদে জোন ১.৫ এর সভাপতি, ফিদে দাবা তথ্য, প্রকাশনা ও পরিসংখ্যান কমিটির চেয়ারম্যান, ফিদে নির্বাহী বোর্ডের সদস্য হিসেবে দায়িত্ব পালন করেন। আর্মেনিয়ান দাবা ফেডারেশনের সাধারণ সম্পাদক।  ওগানেসিয়ান ১৯৯৮/৯৯ হেস্টিংস ইন্টারন্যাশনাল চেস কংগ্রেসে অনুষ্ঠিত ৪র্থ বিশ্ব অপেশাদার দাবা চ্যাম্পিয়নশিপ জিতেছিলেন এবং ফলস্বরূপ তিনি ফিদে মাস্টার উপাধিতে ভূষিত হন। 

ওগানেসিয়ান ১৯৬৮ সালে ইয়েরেভান স্টেট ইউনিভার্সিটির ফিলোলজিক্যাল ফ্যাকাল্টির সাংবাদিকতা বিভাগ থেকে স্নাতক হন। তিন বছর পর একই বিভাগের সহযোগী অধ্যাপক হন। ১৯৭২ সালে, ওগানেসিয়ান *আর্মেনিয়ায় দাবা* ম্যাগাজিন প্রতিষ্ঠা করেন*,* যার তিনি প্রধান সম্পাদকও ছিলেন। তিনি ৫১টি দাবা বইয়ের লেখক ছিলেন। 

২০০৭ সালে আর্মেনিয়ার তৎকালীন রাষ্ট্রপতি রবার্ট কোচারিয়ান তাকে একটি সরকারী পুরস্কার প্রদান করেন। একই বছরে কিরসান ইলিউমজিনভ তাকে "দাবা মাঠে তার কার্যকলাপের" জন্য ফিদে গোল্ডেন সাইন দিয়ে পুরস্কৃত করেন। 

ওগানেসিয়ান ২৭ জুন ২০১৫ সালে মারা যান।

তথ্যসূত্র
---------

1. 1 2 3  "In Memoriam – Gaguik Oganessian"। Chessdom। ২০১৫-০৬-২৯। সংগ্রহের তারিখ ২০১৭-১১-০১।
2. 1 2  "Gaguik Oganessian is awarded by two Presidents"। FIDE। সংগ্রহের তারিখ ৩ মে ২০১০।
3. ↑  Crowther, Mark (১৯৯৯-০১-১১)। "TWIC 218: Hastings 1998-9"। *The Week in Chess*। সংগ্রহের তারিখ ২০১৯-০৩-১৩।

বাহ্যিক লিঙ্ক
-------------

* পাবলিক টিভি কোম্পানিতে গগিক হোভহানিসিয়ান  ওয়েব্যাক মেশিনে আর্কাইভকৃত ২০ মে ২০১৫ তারিখে
* গাগুইক ওগানেসিয়ান - প্রবন্ধ - দাবাতে নতুন

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র
* নেদারল্যান্ডস

 |
অন্য ব্যবহারের জন্য বিদ্রোহী (দ্ব্যর্থতা নিরসন) দেখুন।

**বিদ্রোহী** বাংলাদেশের বিশিষ্ট চিত্রকর শিল্পাচার্য জয়নুল আবেদিন কর্তৃক অঙ্কিত একটি সুপরিচিত ও বিখ্যাত চিত্রকর্ম। ছবিটিতে জয়নুল আবেদিনের নিজস্ব ঢঙে তুলির মোটা ও সাবলীল দাগের মাধ্যমে একটি বেঁধে রাখা গাভীর দড়ি ছিঁড়ে মুক্ত হওয়ার প্রচণ্ড উন্মত্ততা প্রকাশ পেয়েছে। চিত্রকর্মটি ঢাকার শাহবাগে অবস্থিত জাতীয় জাদুঘরে সংরক্ষিত আছে।

প্রেক্ষাপট
----------

পশ্চিম পাকিস্তানি শাসকদের নতুন উপনিবেশবাদ এবং পূর্ব পাকিস্তানিদের অর্থনৈতিক শোষণের বিরুদ্ধে প্রতিবাদ সরূপ ১৯৫১ সালে এই চিত্রকর্ম তৈরী করেন।

বর্ণনা
------

ছবিটিতে একটি গাভী প্রচণ্ড শক্তিতে একটি দড়ি ছিঁড়ে ফেলতে চাইছে। তাকে বেঁধে রাখা দড়িটি টান টান হয়ে রয়েছে, যেকোন সময় ছিঁড়ে যেতে পারে। দড়ির টানে গাভীর ঘাড় বেঁকে গেছে। তবু সে চেষ্টা চালিয়ে যাচ্ছে। ছবিটি মোটা দাগে দ্রুত ভঙ্গিমায় আঁকা কয়েক টানে আঁকা হলেও এর সূক্ষ্ম পরিপূর্ণতা লক্ষ্যনীয়।

তথ্যসূত্র
---------

* চিত্রকর্ম প্রবেশদ্বার

1. 1 2 3  "জয়নুলের 'বিদ্রোহী'"। *নাগরিক* (ইংরেজি ভাষায়)। ২০১৯-০৮-১৩। ২০২১-০৫-২৩ তারিখে মূল থেকে আর্কাইভ করা। সংগ্রহের তারিখ ২০১৯-১০-১৫।
2. ↑  "জয়নুল আবেদিনের 'বিদ্রোহী' ও মুঙ্কের 'দ্য স্ক্রিম'"। *www.prothom-alo.com*। ২০১৩-০২-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৫।

বহিঃসংযোগ
---------

* জয়নুল আবেদিন, GUNIJAN-The Eminent.
**আসামাম লিংক রোড** ভারতীয় রাজ্য কেরালায় কোল্লাম শহরেরএকটি গুরুত্বপূর্ণ চার লেনের রাস্তা। এই রাস্তাটি পূর্বে এয়ারড্রোম রোড নামে পরিচিত ছিল, এটি ছিল কোল্লাম বিমানবন্দরের সংযোগ সড়ক, এটি সমগ্র কেরল উপকূলের একমাত্র বিমানবন্দর।  রাস্তাটি পূর্বে পলয়াইথোডের নিকটবর্তী ক্যাপপলিম্পুকু থেকে শুরু হয় এবং এটি কেএসআরটিসি-এ শেষ হয়ে যায়, কিন্তু শেষ পর্যন্ত শহরের পশ্চিমে থোপ্পলকাডু পর্যন্ত বিস্তৃত করার পরিকল্পনা করা হয়।  দ্বিতীয় পর্যায়ে নির্মাণ, যা কোল্লাম কেএসআরটি বাস স্টেশন থেকে থোপ্পলিকাডু পর্যন্ত প্রসারিত করবে, এখনো শুরু হয়নি।

কাদাপ্পকাডা দিকে দিকে আসারাম লিংক রোড দেখুন

গুরুত্ব
-------

কোল্লাম তিনটি স্থানে ট্র্যাফিক ট্র্যাফিকের মাধ্যমে কেরালার একটি পুরনো সমুদ্র বন্দর শহর: পোলিআয়থোড-ঠাতামলা, আঙ্কলুমোডু এবং কোটিয়াম।দুর্গ দখল করে একটি নতুন রাস্তার কোল্লাম বাইপাস এবং জটিল চিমনাকাঁ জংশন এড়িয়ে চলাচলের জন্য নির্মান হচ্ছে। কোলাম বাইপাস প্রকল্পটি রাষ্ট্রের সর্বনিম্ন অর্থায়নে বাইপাস প্রকল্প এবং ৯ কিলোমিটার (৫.৬ মাইল) প্রসারিত না হওয়া অবশেষ।এই লিংক রাস্তা এখন চিনিকাদা জংশনে ভারী ট্রাফিক এড়ানো একটি মিনি বাইপাস হিসাবে শহরটি কাজ করে।কোল্লাম ডেভেলপমেন্ট অথরিটির অনুমোদন দিয়েছে প্রকল্পের প্রথম পর্যায়ের জন্য ১.৬ কোটি টাকা।রাস্তায় কোল্লাম শহরের জন্য জন্নাউরএম মিশনে অন্তর্ভুক্ত রয়েছে।

প্রথম পর্যায়ের
---------------

লিংক রোড, ক্যাপপল্লী মুকু-অস্রম মুনিরেশ্বরন কোভিল চার লেন রোডের উদ্বোধন করা হয় 14 সেপ্টেম্বর ২০১০ সালে। ৩.৪৮ কিলোমিটার (২.১৬ মাইল) রাস্তা যা ১৫২১ কোটি টাকার কুলাম পৌর কর্তৃক ব্যয় করা হয়েছিল।"কেরালা টেকসইবান আরবান ডেভেলপমেন্ট প্রজেক্টের আওতায় কর্পোরেশন এবং কেরালা সহ সহযোগী মন্ত্রী জি। সুধাকরণ উদ্বোধন করেন।

দ্বিতীয় পর্যায়
----------------

দ্বিতীয় পর্যায়ের উন্নয়নের অংশ হিসাবে, বর্তমান রাস্তাটি থোপ্পলিকাডুতে ৬৩ কোটি টাকা ব্যয় হবে।এই প্রকল্পটি হল অষ্টমুড়ি লেকের সাথে কোল্লাম খালের সম্মিলিত একটি নতুন সেতু নির্মাণ।শেষের দিকে, আসামাম লিংক রোড কুলালের মধ্য দিয়ে যাতায়াতের জন্য ব্যস্ত কালেকোরেত-হাই স্কুল জংশন-তালুকের অফিস জংশন-চেননাকাদা এবং রেল স্টেশন রয়েছে।

প্রধান জংশন
-----------

ক্যাপপল্লিমুক্কু → চেমমেনমুখু → কাদওপাকাদ → আসামাম → কেএসআরটিসি → → থোপ্পিলকাড

তথ্যসূত্র
---------

1. ↑  "The Hindu : Kerala / Kollam News : Preliminary work on Asramam link road begins"। *thehindu.com*। ২৩ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৪।
2. ↑  "Aviation school proposal evokes mixed response"। The Hindu। ২০০৯-০৬-০৮। সংগ্রহের তারিখ ২০১৬-০৯-০৮।
3. ↑  "'Asramam Maidan not suitable for airport'"। TNIE। ২০১৪-০৭-২৭ তারিখে মূল থেকে আর্কাইভ করা। সংগ্রহের তারিখ ২০১৬-০৩-০৩।
4. ↑  "Road to link Asramam to Thirumullavaram in the offing"। *The New Indian Express*। ২৪ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৪।
5. ↑  "Priority for Kollam Port, Coastal Road: P K Gurudasan - kollamcity.in"। *kollamcity.in*। ২৪ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৪।
6. ↑  Staff Reporter। "Link road turns a deathtrap"। *The Hindu*। সংগ্রহের তারিখ ৭ ডিসেম্বর ২০১৪।